**Výpis**

**zo zápisnice zo zasadnutia Vedeckej rady Pedagogickej fakulty UMB v Banskej Bystrici, ktoré sa uskutočnilo online dňa 26. januára 2022**

**K bodu 6**

**Habilitačná prednáška** – PaedDr. Mária Strenáčiková, PhD. v odbore Pedagogika

PaedDr. Mária Strenáčiková, PhD. predniesla pred VR PF UMB habilitačnú prednášku na tému:*Transformačný líder v edukácii.* Po prednáške habilitantka oboznámila prítomných so základnými tézami habilitačnej práce:*Vzdelávanie v čase pandémie.*

 Oponenti sa vyjadrili k habilitačnému konaniu, potom nasledovala diskusia.

 Prof. PaedDr. Dana Hanesová, PhD., predsedníčka habilitačnej komisie, v zmysle Vyhlášky MŠVVaŠ SR č. 246/2019 Z. z. o postupe získavania vedecko-pedagogických titulov alebo umelecko-pedagogických titulov docent a profesor § 1 ods. 15, predložila VR PF UMB závery z rokovania habilitačnej komisie. Habilitačná komisia vyhodnotila plnenie podmienok podľa § 76 ods. 1, 3, 4 a 6 zákona č. 131/2002 Z. z. o vysokých školách a podľa kritérií na získanie titulu docent. Na základe predložených dokladov, oponentských posudkov, odborného posúdenia úrovne prednesenej habilitačnej prednášky a výsledku obhajoby habilitačnej práce celkove zhodnotila pedagogickú, vedeckú činnosť habilitantky a konštatovala, že PaedDr. Mária Strenáčiková, PhD. spĺňa podmienky pre udelenie vedecko-pedagogického titulu docent v odbore Pedagogika. Výsledok hlasovania: za: 4, proti: 0, neplatné: 0.

Rozhodnutie č. 5/1

V zmysle zákona č. 131/2002 Z. z. o vysokých školách a § 2 Vyhlášky MŠVVaŠ SR č. 246/2019 Z. z. o postupe získavania vedecko-pedagogických titulov alebo umelecko-pedagogických titulov docent a profesor **VR PF UMB, v tajnom hlasovaní rozhodla o udelení titulu docent** (za: 23, proti: 3, neplatné: 2) **PaedDr. Márii Strenáčikovej, PhD. v odbore Pedagogika.**

V Banskej Bystrici, 8. 2. 2022

 doc. PaedDr. Lenka Rovňanová, PhD.

 dekanka PF UMB

Za správnosť:

Mgr. Miroslava Fudorová

referát pre vedu, výskum a umenie